SEBUAH SIRI DOKUMENTARI NETFLIX
Setahun lalu,
Joshua Guimond hilang dari apartmen berdekatan Universiti St. John's...
Lima tahun berlalu sejak kali terakhir pelajar St. John ini...
Minggu ini menandakan 15 tahun Josh Guimond hilang...
Pelajar junior St. John's hilang semasa pulang dari parti.
Dia hilang sejak itu.
Saya rasa Josh ada rahsia, sama seperti orang lain.
Namun, saya tak peduli apa yang Josh buat.
Kami cuma nak dia pulang.
9 NOVEMBER 2002
UNIVERSITI ST. JOHN COLLEGEVILLE, MINNESOTA
Pada malam itu, Josh menghadiri parti dan bermain poker di dorm kampus.
RAKAN JOSHUA
Josh tiba di parti kira-kira jam 11:30 malam
dan sebelum tengah malam
orang mula sedar Josh sudah tiada.
PENYIASAT
Beberapa orang perasan ada lelaki bangun dan keluar,
tapi mereka tak pasti itu Josh.
Josh tiada di parti.
RAKAN JOSHUA
Tiada sebarang jawapan.
WARTAWAN PENYIASATAN
Dia lenyap.
TASIK MAPLE MINNESOTA
- Tamat belajar. - Ya.
Dia bangga dengan ucapannya.
Saya ingat dia bersungguh-sungguh buat ucapan itu.
Saya pun ingat.
Ini semasa dia dan Katie bantu acara Olimpik Khas.
- Ya! Saya terlupa. - Ya.
Ini di majlis tari.
- Cantik gambar itu. - Saya suka gambar itu.
Pasangan pertama kita malam ini, Bendahari Senior, Katie Benson,
diiringi oleh Presiden Kelas Senior, Josh Guimond.
Saya dan Josh membesar dan bersekolah bersama.
Kami bercinta ketika sekolah tinggi. Josh kekasih zaman sekolah saya.
Dia sangat kacak, rambut perang dan bermata biru.
Dia atletik dan pandai bergurau.
Ramai orang tak tahu dia begitu
sebab dia nampak sangat yakin dan tekun belajar.
Aduhai. Lihat betapa serius muka dia.
Kamu berdua nampak bengkeng.
- Orang lain semuanya tersenyum. - Ya.
Saya dan Josh bertemu semasa kami belajar di gred dua
dan menjadi rapat pada penghujung sekolah tinggi.
Kami masih rapat selepas habis sekolah.
Josh dicalonkan sebagai yang paling berpotensi berjaya
dalam kelas
dan saya benar-benar percaya dia akan berjaya.
Josh suka berseronok. Dia seorang yang peramah.
Dia sentiasa ceria dan lebih bijak daripada yang sepatutnya.
IBU JOSHUA
Tiga belas tahun lalu, kita dikatakan istimewa sejak awal lagi.
Kita pelajar tahun 2000...
Josh berminat menjadi peguam.
Walaupun masih kecil, kita boleh tahu melalui cara dia berbual dengan kita.
AYAH JOSHUA
Dia suka bertanya.
Masyarakat mungkin berubah, tapi pelajaran yang bagus akan kekal.
Sebaik saja dia berusia 35 tahun,
dia akan bertanding untuk menjadi presiden.
Hei, Josh!
Dia rancang untuk masuk maktab undang-undang selepas kolej,
dan selepas itu, dia akan menjadi peguam.
Kemudian, ahli politik. Akhirnya, dia akan menjadi presiden.
Kami putuskan untuk masuk kolej yang hampir sama.
Saya masuk Kolej Saint Benedict yang semua pelajarnya perempuan,
dan dia masuk Universiti St. John's yang semua pelajarnya lelaki.
Ia dua kampus berbeza, tapi kolej bersama,
jadi kami boleh belajar bersama dan teruskan hubungan di kolej.
Pada tahun kedua, saya sertai pasukan perbicaraan raptai dengan Josh
yang merupakan pelajar tahun satu di St. John's.
Pandangan saya terhadap Josh ialah dia seseorang yang boleh dipercayai,
sangat bijak dan sangat disenangi.
Semakin kami saling kenal, kami dapati kami ada banyak persamaan.
RAKAN JOSHUA
Pada tahun senior saya dan tahun junior dia, kami sebilik
dan saya antara kawan rapatnya semasa dia hilang.
Kali terakhir saya jumpa Josh ialah minggu sebelumnya
di Kolej Macalester, menonton perbicaraan raptai.
Dia menang beberapa anugerah dan saya ucapkan tahniah,
beritahu dia saya sayang dia dan kata, "Jumpa lagi."
Itu yang terakhir.
9 NOVEMBER 2002
Pada hari Sabtu, 9 November 2002,
saya dan Josh pergi makan bersama.
Ada suatu ketika, kami dapat jemputan daripata Katie,
"Kamu nak melepak dengan saya dan rakan bilik saya?"
Saya fikir, "Saya akan lepak di bilik Katie dengan mereka malam ini."
Namun, Josh terima jemputan daripada kawan-kawan lain
yang bermain poker malam itu di apartmen orang lain.
Kali terakhir saya jumpa dia adalah selepas makan malam
kira-kira jam 6:30 ke 7:00.
Dia bersama kawannya, Alex, di apartmen kami.
Saya kata, "Pergi dulu," Josh jawab, "Okey, berseronoklah."
Saya kata, "Kamu juga. Jumpa nanti."
Itu saja.
Saya rasa saya tinggalkan apartmen Katie kira-kira selepas jam 2:00 pagi.
Saya balik, naik ke atas dan perasan Josh tiada di dalam bilik.
Saya kata, "Pasti dia masih di parti."
Keesokan paginya,
dia masih tiada.
Saya fikir itu pelik.
Saya periksa Mesej Segera AOL saya.
Akaun dia tak aktif lebih 12 jam.
Saya cuma fikir, "Di mana dia?"
Saya tanya Greg dan Alex sebab mereka bersama dia malam semalam,
tapi mereka tak tahu dia di mana.
Saya rasa ketika itu pukul dua atau tiga petang,
Nick telefon saya dan tanya di mana Josh
sebab Josh tak hadir perjumpaan perbicaraan raptai.
Saya fikir itu bukan perangainya.
Ada yang tak kena.
Saya tahu ada sesuatu yang terjadi atau sesuatu menghalang dia
daripada kembali sebab saya tahu dia takkan pergi begitu saja.
Jadi, saya sangat risau.
Saya terima panggilan daripada dekan
pada hari Ahad, 10:30 malam pada 10 November
dan dia kata, "Awak perlu laporkan kehilangan anak awak.
Kawan-kawan dia tak jumpa dia sejak malam tadi."
TAHUN SENIOR
Saya sangat takut dan terkejut.
Sejurus itu, saya tahu ini situasi yang serius.
Tak boleh berfikir banyak pada masa itu.
Anak tunggal hilang.
Saya tak tahu nak buat apa.
Panggilan daripada ibu Joshua melaporkan kehilangan Joshua diterima
pada 10 November, jam 11:42 malam.
LEFTENAN
Pejabat Syerif ada memeriksa apartmennya.
Ia cuma pemeriksaan ringkas.
Tiada yang pasti ketika itu.
Mereka mencari tanda pergelutan atau sebarang...
SYERIF
aktiviti jenayah. Mereka cari nota bunuh diri
atau apa-apa yang boleh beri petunjuk lokasinya.
Namun, ia nampak macam bilik budak kolej biasa.
TV masih terbuka.
Tiada apa-apa yang nampak aneh
atau ada tanda-tanda jenayah.
Mereka lihat barang peribadinya, seperti dompet.
Ada barang boleh beri petunjuk dia rancang
untuk pergi lama, contohnya jika dia kemas bagasi.
Saya ingat kunci dia ada.
Kami pergi periksa.
Kereta dia masih di tempat terakhir dia letak kereta.
Dia tak memandu ke mana-mana.
Saya nampak cermin mata dan bekas kanta sentuh Josh masih ada.
Bagi saya, itu sesuatu yang pasti dibawa
jika nak mulakan hidup baru di tempat lain.
Perlu pakai kanta sentuh untuk berjalan,
jadi disebabkan bekas terbuka dan tiada kanta di dalamnya,
kami fikir dia tak balik dan masih berada di kampus.
Tiada sebab untuk fikir sesuatu berlaku.
Pelajar bermalam di dorm lain ialah perkara biasa.
Kami bercakap dengan kawan dan rakan sebilik Joshua
untuk menjejak pergerakan dan aktivitinya malam sebelum dia hilang.
11:00 MALAM JOSH DI APARTMENNYA
Josh dan kawan-kawan berada di apartmennya di Kediaman St. Maur.
Mereka keluar untuk pergi ke parti di 75 Metten Court,
kira-kira lima minit dari situ.
Kami tahu kad kunci Joshua digunakan untuk masuk apartmennya pada 11:06...
11:06 MALAM GUNA KUNCI
...dan kami percaya dia kembali ke apartmen untuk ambil bir.
Itu kali terakhir Josh guna kad kunci untuk masuk ke dalam.
Universiti St. John's sebuah kampus yang kecil.
Jumlah pelajar 2,000 orang.
Jarak antara bangunan tak terlalu jauh.
Dorm Joshua, Kediaman St. Maur,
berada di tengah kampus.
Apartmen Metten Court, iaitu lokasi parti
berada di sempadan utara kampus.
Ada tasik terbentang melalui kampus
yang menghalang daripada terus ke Kediaman St. Maur dari apartmen itu.
Parti poker yang Josh hadiri agak kecil, sekitar sepuluh hingga 12 orang.
Ada yang kenal Josh, tapi kawan biasa saja.
Ada yang tak kenal langsung dan baru jumpa malam itu.
Mereka kata dia datang sekitar jam 11:30 ke 12:00.
11:30 - 12:00 MALAM JOSH DI PARTI POKER
Josh minum beberapa bir dan bermain kad.
Saya bercakap dengan kawan-kawan Josh yang berada di parti itu
dan cara mereka gambarkan dia...
Angin dia baik.
Dia berseronok dan bergurau senda.
Kelakuan dia normal semasa di parti.
Ada yang fikir dia mabuk.
Ada yang fikir dia cukup sedar
untuk berjalan, bercakap dan mengawal diri.
Akhirnya, mereka nampak Joshua bangun dari meja
dan tiada siapa perasan ke mana dia pergi.
Menurut orang di parti poker itu,
dia bangun dan tinggalkan parti tanpa cakap apa-apa kepada sesiapa.
Ada orang kata dia fikir Josh pergi ke bilik air.
Dalam kes ini, pintu depan apartmen itu dan bilik air
berada di arah yang sama.
Jika tiada orang beri perhatian, mereka tak tahu dia pergi ke mana.
Saya tak ingat dia pernah buat begitu sebelum ini
iaitu balik tanpa ucapkan selamat tinggal.
Josh yang saya kenal akan beritahu orang yang bersamanya
bahawa dia nak balik.
Pada malam pertama siasatan,
anjing pengesan dibawa untuk mengesan bau Josh.
Anjing itu bawa kami ke laluan antara Apartmen Metten Court
dan Kediaman St. Maur.
Jejak itu berhenti di sana.
Pada masa kehilangan Josh,
saya pelapor jenayah dan mahkamah
untuk akhbar St. Cloud Times di St. Cloud, Minnesota.
PIHAK BERKUASA CARI PELAJAR SJU
Dalam beberapa jam sejak Josh hilang,
saya diberitahu ada kes orang hilang di Universiti St. John's.
Mereka bawa anjing pemburu sejurus selepas Josh hilang
dan saya percaya salah seekor anjing mengesan sesuatu di bahagian jambatan
yang merupakan laluan antara parti poker dan kediaman Josh.
Mereka jumpa dua orang saksi.
Melalui siasatan kami, kami kenal pasti dua saksi yang merupakan pelajar.
Seorang pelajar St. John dan seorang lagi St. Ben.
Lelaki dan perempuan.
12:15 - 12:30 PAGI SAKSI DI JAMBATAN
Kira-kira 12:15 ke 12:30, mereka berjalan menuju Apartmen Metten Court.
Di kawasan itu, berdekatan titian Tasik Stumpf,
mereka nampak seorang lelaki berhud dan seluar jean biru
dan gambaran fizikalnya sepadan dengan Joshua.
Mereka terus berjalan dan apabila mereka berpaling...
lelaki itu sudah tiada.
Itu lebih kurang masa Josh meninggalkan parti.
Jadi, dipercayai itu Josh.
Saksi-saksi itu tak melaporkan melihat apa-apa atau orang lain.
Tiada orang, tiada kereta dan tiada petunjuk apa yang terjadi.
Dia hilang begitu saja.
Tiada apa-apa yang boleh dijadikan petunjuk.
Dia ada dan lenyap sekelip mata.
Josh hilang. Kawan-kawan tak tahu dia di mana.
Tiada orang nampak dia.
Jadi, saya sangat risau sebab biasanya dia bukan begitu
dan itu bukan perangai Josh.
11 NOVEMBER 2002 JOSHUA HILANG SELAMA 36 JAM
Banyak agensi yang terlibat dalam usaha mencarinya.
Pejabat Syerif Wilayah Stearns ialah agensi yang mengetuai.
Tentera negara juga dipanggil
untuk membantu pencarian kerana kawasan kampus
iaitu tempat pelajar tinggal agak kecil,
tapi kawasan milik Universiti St. John's sangat besar.
Universiti St. John's ialah kolej swasta di atas tanah berkeluasan ratusan ekar.
Ia di kawasan luar bandar Wilayah Stearns.
Besar kawasan yang perlu diperiksa, dari paya ke tasik
hingga kawasan hutan tebal yang berbukit.
12 NOVEMBER 2002 TIGA HARI SEJAK JOSHUA HILANG
Pada hari Selasa, mereka bawa kuda
dan mereka mencari di kampus dan gaung.
Kemudian, pada hari ketiga iaitu Rabu,
mereka benarkan kami cari bersama dan pecahkan kami kepada kumpulan.
- Nak naik atas semula? - Apa?
Kita akan ke titian.
Saya sendiri pergi mencari di kawasan kampus.
Ada beratus orang di sana.
Itu mungkin usaha pencarian terbesar yang saya pernah lihat.
Ia mungkin pencarian terbesar di wilayah ini.
Saya sangat takut
sebab kami mencari kawan kami di semak untuk apa-apa petunjuk
dan tak jumpa apa-apa.
Saya nak tahu apa yang berlaku. Saya nak dia dijumpai.
Saya tak mahu jadi orang yang menjumpainya.
Joshua Guimond masih belum ditemui malam ini...
FBI dipanggil agak awal dalam kes ini.
Pihak berkuasa di Minnesota dan Wisconsin ada misteri yang membimbangkan.
Pada masa Josh hilang,
ada beberapa pelajar kolej yang hilang.
Umur mereka sebaya dan hilang pada waktu malam.
Mungkinkah kehilangan ini ada kaitan?
Ada teori bahawa pembunuh bersiri
mengembara di sepanjang Sungai Mississippi,
menculik dan membunuh mereka.
Chris Jenkins hilang selepas hadir ke parti Halloween
di bar di Minneapolis.
Enam hari kemudian, Michael Noll, pelajar kolej berusia 22 tahun,
hilang selepas menyambut hari jadi di parti di Eau Claire, Wisonsin.
ADA ORANG TAHU
Mereka semua pemuda.
Orang-orang seperti Josh yang berjaya, bermotivasi, bercita-cita tinggi.
...semuanya dalam radius 160 km dari Minneapolis.
Namun, dua elemen penting mengaitkan kes-kes ini.
Alkohol dan air.
Kes Michael Noll dan Chris Jenkins berlaku pada masa yang agak rapat
menambahkan kekeliruan yang tak sepatutnya kepada kes Josh...
KAMI HANYA MAHU JOSH
...jika perkara lain itu tak berlaku.
Kaitkan perkara yang tak berkaitan boleh mengganggu siasatan.
Penguatkuasa undang-undang dan FBI mengatakan
walaupun kemungkinan kaitan belum disingkirkan, tiada bukti
kehilangan ini berkait.
Kisah mereka berkait?
Apa yang mereka dan kita tahu sekarang
ialah anak-anak mereka belum ditemui.
Semasa awal pencarian Josh, unit anjing pemburu dibawa
dan anjing itu bawa kami ke tasik di tepi jambatan.
Jadi, kami fikir, "Adakah dia jatuh ke dalam air?
Dia terjun ke dalam?
Adakah dia mabuk dan terjatuh?"
Mungkin dia di dalam tasik.
Usaha pencarian termasuk memukat mayat, menyelam ke dalam tasik
dan guna bot berteknologi sonar...
Melihat tasik itu diperiksa
ialah memori paling aneh dan teruk bagi saya.
TASIK STUMP
Saya di luar, mencari kawan baik saya
yang polis fikir berada di dasar tasik ini.
Kekalutan dan keseriusan perkara ini memberi kesan kepada saya.
Musim sejuk hampir tiba, ada yang berpendapat air terlalu sejuk
dan ada yang beku awal,
jika Josh berada di dalam tasik,
badannya tidak akan terapung sehingga suhu air naik.
PENCARIAN DI TASIK STUMPF HAMPA
Kami hentikan aktiviti pencarian di tasik
dan menunggu musim bunga.
Rasa kecewa melihat musim luruh bertukar musim sejuk kerana seperti
tiada aktiviti pencarian di kampus.
Saya rasa macam semuanya berhenti
dan tiada tempat lain untuk diperiksa.
Kami putus harapan.
KEDIAMAN SAINT MAUR
Orang di St. John's tanya pendapat saya jika ada orang pindah masuk ke bilik Josh.
Saya menolak. Saya tak mahu itu berlaku.
Saya fikir itu idea yang teruk.
Sukar melihat pintu tertutup itu setiap hari kerana ia simbolik dengan,
"Itu bilik Josh, tapi sekarang, ia hanya pintu tertutup."
Saya tak pasti bagaimana saya habiskan semester itu.
Ia tak dapat dibayangkan.
Saya dan dia ada kelas bersama pada semester itu
dan saya tak kembali.
Guimond dilihat pada tengah malam, ketika pulang dari parti.
Pencarian demi pencarian dijalankan, tapi tiada petunjuk.
Keluarganya merayu agar polis menggiatkan usaha.
Josh ada di luar sana.
Tak jumpa mayat, jadi tiada sebab untuk fikir dia dah mati.
Saya rasa Brian tak puas hati
dengan haluan siasatan kami,
kelajuan kami menyiasat,
fokus kami pada siasatan
dan dia mahu tahu apa yang berlaku kepada anaknya.
29 DISEMBER 2002 50 HARI SEJAK JOSHUA HILANG
Pada masa itu, keluarga itu bawa anjing pemburu untuk bantu pencarian.
Itu kali kedua atau ketiga anjing itu ke sana?
Anjing pemburu mengesan bau individu yang sudah lama hilang
memang boleh berlaku.
Berminggu atau berbulan kemudian.
Anjing ini mengesan bau Joshua dari Metten Court ke Tasik Stumpf...
kemudian ke apartmen Josh di Kediaman St. Maur...
seterusnya di biara St. John's.
Universiti St. John's ialah institusi yang agak unik.
Ia kolej keagamaan.
Ada biara di kampus dan beberapa rahib ialah profesor.
Pada masa Josh hilang, ada banyak berita tersebar
tentang apa yang berlaku di biara atau Abbey di St. John's.
Ada lagi dakwaan penderaan seksual oleh paderi di biara St. John's.
Hari ini dua tuntutan difailkan di mahkamah wilayah Stearns
yang mendakwa penderaan pelajar kira-kira 40 tahun lalu.
Hari ini seorang lagi mangsa tampil
dan mendakwa rahib mencabulnya di kawasan kolej.
Ini saman keempat terhadap rahib di biara St. John's.
Sebelum dia hilang, saya dan Josh berbual tentang skandal penderaan seksual di biara
dan Josh benar-benar berang.
PENDERAAN DI BIARA DIDIAMKAN
Dia sangat marah perkara seperti itu disembunyikan.
Brian beritahu kami dia percaya Joshua sedang menyelidik
tentang salah laku seksual untuk kertas penyelidikan.
RAHIB YANG DIDAKWA DILAPORKAN 200 GANGGUAN SEKSUAL
Kami periksa komputer dia.
Kami nampak penyelidikan lain, tapi tak jumpa yang berkaitan itu.
Jadi, pencarian dengan anjing buruan membawa ke biara...
Dia kesan bau di sana.
Apabila anjing itu pergi ke kawasan sulit dan tak dibenarkan masuk,
St. John's menghubungi kami untuk menguruskan mereka.
Nampak si anjing nak ke mana?
Brian Guimond minta pencarian diteruskan di dalam biara
dan mereka dilarang masuk.
Kemudian, pejabat kami dihubungi
dan kami diberi kebenaran untuk memeriksa biara bersama anjing.
Anjing itu kembali ke sana. Kembali ke biara.
Anjing itu kesan bau Josh di dalam biara,
berdekatan bahagian belakang bangunan, tapi tiada sebarang bukti ditemui.
Anjing buruan boleh dilatih buat banyak perkara
seperti mengesan dan menjejak bau lama,
mencari sisa mayat jika dilatih,
tapi tak semestinya tepat.
Jabatan kami agak waswas dengan pasukan anjing itu ketika itu.
Ada ramai rahib pedofil yang tinggal di biara dalam kampus
tak jauh dari sini.
Setakat ini, siasatan tidak dapat kaitkan mereka dengan kehilangan Guimond.
Saya percaya jika ada sesiapa buat sesuatu pada Joshua
dan berkaitan dengan kampus itu,
kita takkan jumpa dia.
Takkan jumpa mayat sekalipun. Sebab mereka terlalu berahsia.
Dalam cahaya malam...
...saya tertanya-tanya dapat jumpa dia lagi atau tahu apa yang berlaku.
Bunyi keluarga yang masih berharap dan berdoa atas kehilangan mereka.
Yang lain telah ditemui, yang hilang pada masa yang hampir sama.
Chris Jenkins, pelajar UM, mayatnya ditemui pada Februari 2003.
Michael Noll, pelajar dari Wisconsin, mayatnya ditemui sebulan kemudian.
Chris Jenkins dan Michael Noll ditemui di dalam air
berdekatan tempat mereka hilang.
Kematian dua pelajar kolej yang lain
dikenal pasti tiada kaitan dengan kehilangan Josh.
Memandangkan pelajar-pelajar lain telah ditemui,
kehilangan Josh semakin membimbangkan.
DI MANA JOSH?
Chris Jenkins dan Michael Noll ditemui di dalam air,
kami rasa boleh jumpa Josh.
Apabila musim bunga tiba,
teorinya adalah jika Josh berada di dalam salah satu tasik,
air akan menjadi hangat, gas dalam badan akan berfungsi
dan dia akan terapung.
Saya ingat menemu bual Katie
yang kata dia tak suka lihat ais terbentuk di permukaan tasik
sebab jika Josh di tasik, itu akan memerangkapnya.
Dia tak suka tengok ais cair
sebab itu mungkin hangatkan air sehingga dia terapung
dan dia tak mahu itu juga.
Ia waktu yang sangat tertekan dan tegang, memikirkan,
"Adakah ini harinya?"
Pada musim bunga, Pejabat Syerif terus membuat pencarian di tasik
dan kawasan berdekatan tasik
sehingga menyelam beberapa kali di dalam beberapa tasik lain.
Saya ingat Brian mencari di tasik.
Dia berkayak di luar sana.
Saya tak boleh berhenti fikir
bagaimana jika mayatnya terapung di sebelah kayak itu?
Apa nak buat sebagai ayah?
Jika teori mereka betul, dia sepatutnya berada di dalam air.
Sepatutnya dia ada di situ apabila kami ke sana. "Okey, tamat."
Namun, bukan begitu.
Apabila usaha pencarian Pejabat Syerif selesai,
mereka buat kesimpulan Joshua tidak berada di dalam air.
Apabila mayat Joshua tidak timbul...
ada banyak teori tentang apa yang mungkin berlaku.
Saya rasa teori yang paling lazim
ialah seseorang yang rapat atau kenal Josh
buat sesuatu padanya.
Mungkin kawan. Mungkin rakan sebilik.
Semasa siasatan kami, salah seorang rakan sebilik Josh beritahu
dia dengar pergaduhan antara Nick dan Josh awal malam itu
sebelum Josh hilang.
Pergaduhan itu melibatkan Katie.
Saya dan Josh bercinta dalam empat setengah tahun,
tapi menjelang tahun junior di kolej,
kami buat keputusan untuk putuskan hubungan. Kami berpisah.
Semasa Josh hilang, kami baru berpisah selama beberapa bulan.
Selepas Josh hilang, ada banyak spekulasi tentang
sama ada Nick dan Katie mempunyai hubungan,
adakah mereka bercinta,
adakah itu mungkin motif yang menyebabkan Josh cedera,
atau Josh marah mereka menjalinkan hubungan
selepas Josh dan Katie berpisah.
Saya rasa saya dan Nick sedikit tertarik kepada satu sama lain.
Kami pernah pertimbangkan untuk bercinta.
Kami rapat.
Kami berbincang sama ada nak menjalinkan hubungan
lebih daripada kawan,
tapi saya tak rasa hubungan kami romantik.
Saya rasa kami pernah bercium sekali dua dan putuskan,
"Bukan ini yang kita mahu sekarang."
Katie dan Nick beritahu dalam kenyataan mereka kepada kami
bahawa mereka berbincang tentang kemahuan Nick untuk bercinta dengan Katie.
Nick juga menarik perhatian kami dalam siasatan
kerana garis masa dan keberadaannya pada malam itu
berbeza dengan kenyataan asal Katie.
Nick kata dia tinggalkan apartmen Katie dalam jam 2:30.
Rekod kad kunci kampus menunjukkan dia masuk ke dalam biliknya pada jam 2:42,
pagi 10 November.
Dalam kenyataan Katie, dia kata Nick balik pada jam 1:00 atau 1:30.
Jadi, ada lebih sejam yang tidak diketahui
dan jarak di antara dua kampus ini hanya tujuh ke sepuluh minit
terutamanya pada waktu malam.
Apa yang dia kata ketika itu tak sama dengan Katie.
Kami minta Nick ambil ujian poligraf.
Pada mulanya, dia kata dia akan fikirkannya,
tapi apabila ujian itu dijadualkan, dia menolak.
Saya kata, "Tidak, ia tak bermanfaat kepada sesiapa pun.
Saya tak mahu ada keputusan positif yang palsu sebab ia tak tepat."
Sebab itu mahkamah tak gunakannya.
Saya tak rasa itu perkara yang abnormal atau sangat aneh
bagi seseorang dalam situasi itu untuk menolak.
Hakikat dia menolak dan membatalkannya
ialah butiran yang kami perlu pertimbangkan.
Saya rasa saya tak diberitahu bahawa saya suspek atau individu berkepentingan.
Saya tiada kaitan dengan kehilangan Josh dan saya fikir, "Hala tuju mereka salah
sebab ini hala tuju yang saya boleh jamin ia salah."
Saya tak pernah percayakan teori itu.
Saya fikir jika mereka asyik lihat Nick
sebagai suspek utama mereka
dan tak lihat kemungkinan lain, kami takkan jumpa Josh.
Pada awalnya, saya fikir ini mungkin suatu kemalangan.
Seseorang yang terlibat mungkin cuba menyembunyikannya
untuk mengelak daripada sebarang akibat.
Pada awalnya, saya fikir ada orang di parti
yang nampak dia sebelum dia hilang
dan saya rasa firasat ini,
"Adakah mereka berterus terang sepenuhnya?"
Adakah ada sesuatu yang kurang menyenangkan
atau memalukan berlaku dan mereka tak mahu sesiapa pun tahu
dan mereka takkan beritahu?
Itu selalu bermain di fikiran saya.
Mereka belia yang ada matlamat dan cita-cita. Masa depan mereka cerah.
Jika mereka tahu tentang sesuatu yang berlaku,
mereka perlu lindungi masa depan mereka.
Jadi, itu mungkin motivasi untuk menyembunyikan sesuatu.
Namun, jika benar sesuatu berlaku,
saya rasa mustahil untuk diamkan sepuluh atau 12 orang pelajar.
Saya percaya budak-budak di parti itu tahu lebih daripada yang mereka kata.
Mereka kata, "Josh bangun, kata dia nak ke tandas dan tak datang semula."
Tiada siapa tertanya-tanya dia ke mana.
Tak masuk akal. Pasti ceritanya lebih daripada itu.
Berikutan siasatan lokasi-lokasi yang Josh berkemungkinan pergi,
penyiasat masih mencari bukti fizikal tambahan.
Selepas pemeriksaan awal,
pejabat kami tak keluarkan komputer, pemacu keras atau apa pun
dari bilik Joshua.
Pada masa itu, mereka tiada sebab untuk percaya komputer itu ada maklumat
berdasarkan hala tuju siasatan awal mereka.
Jadi, kami dapat akses komputer itu daripada Brian dan dapat melihat
ada orang guna pencuci Internet pada komputer Joshua
beberapa hari selepas dia hilang.
Program pencuci Internet pada tahun 2002
ialah program yang boleh dimuat turun daripada Internet
kepada peranti dan membolehkan beberapa fail
dipadamkan sekejap
atau dipadamkan selamanya daripada pemacu keras.
Pencucian ini tidak dilakukan kepada komputer ini sebelum ini.
Ia amat mencurigakan bagi kami
dan kami mahu menyiasat mengenainya.
Itu bukan penggunaan normal Josh.
Selepas Josh hilang,
mereka tak tutup biliknya.
Sesiapa pun boleh keluar masuk.
Jadi, Brian buat keputusan untuk keluarkan semua barang Josh
dalam dua minggu selepas Josh hilang.
Sesiapa saja di apartmen itu boleh buka komputer dia
dan barang-barang lain.
Saya berhati-hati dan pastikan saya tak guna komputernya
sebab saya tak nak ganggu apa-apa. Saya rasa itu penting
dan tak nak merosakkannya.
Aneh juga dalam beberapa hari seseorang hilang,
orang lain selain orang itu guna komputer mereka dan padamkan fail.
Kami tak tahu siapa dan fail apa.
Saya rasa ada sesuatu yang penting pada komputer itu.
Kami buat segalanya bersama. Pergi kolej bersama.
Kami mulakan halaman baru hidup bersama,
saya sangka begitu juga selepas tamat belajar.
Saya ambil masa yang lama untuk sedar dan terima yang Josh hilang.
Saya asyik harap dia datang ke kelas,
datang ke perbicaraan raptai atau kembali ke kampus.
Saya ambil masa yang lama untuk terima yang dia mungkin takkan kembali.
Dia kawan baik saya dan di kampus ini, dia keluarga saya.
Saya masih ingat majlis tamat pengajian pada tahun 2003.
Bagi kebanyakan orang di sana, mereka sangat gembira.
Ia hari yang menggembirakan. Tidak bagi saya.
Saya cuma nak ia berakhir.
GRADUAN ST. JOHN'S MEMPERINGATI GUIMOND
Saya sangat rindukan dia. Rasa macam kehilangan sebahagian diri saya.
Kami sangat rapat dan...
Saya rasa hilang arah tanpa dia.
BERITA FOX 9
Lima tahun berlalu sejak kali terakhir pelajar St. John's ini dilihat.
Tiada siapa tahu apa berlaku kepada Josh Guimond.
Keluarga dan kawan-kawannya masih berharap dia kembali.
Lebih teruk sekarang.
Lebih teruk sebab ini hari
yang menandakan tahun kelima dia hilang
dan kami masih tak tahu apa terjadi dan di mana dia.
PUSAT PENGUATKUASA UNDANG-UNDANG
Apabila kami lihat kes ini dan tak nampak apa-apa spesifik
yang menunjukkan apa yang terjadi,
hampir segalanya dipertimbangkan.
JOSHUA GUIMOND ORANG HILANG
Secara khususnya, pada tahun 2008,
benda yang saya periksa ialah komputer Josh.
Beberapa orang berbeza memeriksa pemacu keras asal.
Namun, pada tahun 2008,
teknologi tambahan memberikan saya
sudut lain yang boleh diperiksa
dan kemungkinan lain.
BIRO SIASATAN JENAYAH
Saya memandu ke Biro Siasatan Jenayah dan hidupkannya di makmal.
Sejak itu,
komputer itu telah menjadi tumpuan utama siasatan.
Kami dapati pencuci Internet
yang ditemui pada komputer Joshua pada tahun 2002
hanya memadam sejarah pelayar, kuki dan seumpamanya.
Ia tak memadamkan banyak data.
Jadi, kami masih ada kebanyakan kandungan komputer itu.
Kami periksa e-melnya dan dalamnya hanya ada perkara biasa.
Benda-benda yang boleh dijangka pada komputer pelajar kolej.
Perkara yang membuatkan saya rasa ini mungkin kunci penyelesaian kes ini
ialah dia banyak meluangkan masa di Yahoo! Personals.
Kami kenal pasti tiga profil berbeza yang kami percaya digunakan oleh Josh.
Salah satu mempunyai sebahagian namanya dan poskod tempat tinggalnya.
Dua akaun lain menunjukkan dia perempuan.
Satu ialah CoochieCoo2002 dan satu lagi GwenGirlBigJugs.
Kami tahu setelah buat tindakan susulan dengan individu itu
bahawa dia berbual dengan lelaki dan berpura-pura sebagai perempuan.
Pemeriksaan komputer Joshua menyebabkan saya rasa dia ada rahsia
yang dia tak mahu kongsi.
Ada benda pada komputernya yang buat kita percaya mungkin
dia mencari hubungan kasual,
cuba jumpa orang dalam talian yang dia tak beritahu sesiapa.
Dia mungkin cuba memahami seksualitinya,
tapi pornografi yang dia tonton
dan ada dalam komputernya terdiri daripada pornografi heteroseksual
hingga homoseksual.
Tiada siapa yang kami temu bual percaya, ada maklumat
atau petunjuk bahawa dia homoseksual atau transjantina.
Saya tak rasa Josh gay. Dia tak pernah beri saya tanggapan itu.
Saya tak tahu dia mencuba sesuatu seperti itu
semasa kami masih bersama.
Saya tak pernah nampak sebarang petanda yang dia gay.
Jadi, itu amat mengejutkan saya.
Melihat akaun itu membuatkan kita tertanya-tanya.
Apa kita akan buat jika kita yang berinteraksi
dengan profil yang dia buat, dan kita dapati kita bercakap
dengan pelajar kolej lelaki berusia 20 tahun di St. John's?
Apa akibat yang boleh berlaku jika orang itu dapat tahu?
Sudah tentu ia memalukan.
Adakah akan sampai tahap, "Saya nak tahu siapa yang buat.
Saya nak jumpa orang itu. Adakah saya nak mencederakan dia?"
Saya tak tahu apa orang akan fikir, tapi itu bermain di fikiran saya.
Salah satu teori ialah Josh mungkin jumpa seseorang
di laman bual pemesejan segera,
berbual dengannya dan merancang untuk berjumpa.
Itu boleh menjelaskan kenapa dia keluar pada tengah malam.
Mungkin berjumpa seseorang yang dia tak betul-betul kenal
dan sesuatu berlaku kepadanya.
Kami periksa rekod insiden Life Safety di St. John's pada waktu itu.
Servis Life Safety ialah nama kakitangan keselamatan di kampus.
Kami mencari aduan tentang aktiviti yang mencurigakan,
kenderaan dan orang yang mencurigakan,
dan orang tidak berkaitan dengan kampus yang ada di kampus.
Ada dua laporan insiden yang menarik tumpuan saya.
Dalam kedua-dua insiden itu,
ada kenderaan yang Servis Life Safety nampak
di pelbagai tempat berbeza di kampus pada dua malam berbeza pada tahun 2002,
sebelum kehilangan Josh.
Ada beberapa kawasan di kampus yang gelap dan berlampu malap.
Pinggir kampus yang terpencil dan jarang digunakan pada waktu malam
menjadi tempat orang bertemu atau melakukan hubungan seksual.
Tempat-tempat kereta itu dilihat konsisten
dengan kawasan berasmara.
Pengawal kampus menyatakan dalam laporan insiden
bahawa apabila mereka dekati kereta itu,
mereka perasan lelaki berusia pelajar kolej
keluar dari tempat duduk depan dan berlari ke kawasan gelap.
Dalam laporan pertama Life Safety, butiran orang yang lari itu
ialah lelaki berusia pelajar kolej. Itu saja yang mereka boleh lihat.
Dalam laporan kedua,
Life Safety dapat bercakap dengan seorang lagi lelaki sebaya
yang duduk di kerusi depan kenderaan.
Life Safety huraikan dalam laporan bahawa penumpang di tempat duduk depan itu
tidak dikenal pasti dalam kedua-dua kes.
Laporan insiden itu menyatakan jenis kenderaan itu secara khusus
dan ia kereta Pontiac Sunfire berwarna oren.
Mereka dapat nombor plat kereta, gambaran kenderaan,
dan pernah berhenti dan bercakap dengan seorang individu.
Dia kata dia hantar seorang pelajar ke kampus.
Kami telah berhubung dengan individu dalam laporan insiden itu
dan dia beri penjelasan yang sama seperti ketika itu
iaitu dia menghantar seorang pelajar dari kampus lain.
Kami berminat untuk mencari kereta itu untuk memeriksa sebarang bukti forensik
yang menunjukkan individu ini pernah berhubung dengan Joshua.
Malangnya, kami tak boleh dapatkannya kerana kereta itu telah dimusnahkan.
Kami mahu mengenal pasti pelajar yang bersamanya,
tanya bagaimana mereka bertemu dan tujuan pertemuan mereka
untuk melihat sama ada ia ada kaitan dengan kehilangan Joshua.
Jika orang ini sering datang ke kampus,
kami nak tahu jika dia pernah berjumpa atau berinteraksi dengan Joshua.
Pejabat Syerif juga berminat bercakap dengan sesiapa
yang pernah berjumpa individu lelaki yang memandu kereta Pontiac Sunfire oren
atau sesiapa saja yang datang ke kampus
atas apa sebab sekalipun.
Penyiasat telah menyemak beberapa gambar lelaki yang dikenal pasti
daripada akaun pengguna Yahoo! Josh.
Individu Pontiac Sunfire itu tidak sepadan dengan mana-mana lelaki dalam gambar.
Saya rasa aktiviti komputer Joshua, khususnya, aktiviti di Yahoo! Personals
menyumbang kepada kehilangannya.
Ada kemungkinan dia melawat laman dating atau cuba berkenalan.
Itu mungkin kisah atau teori yang paling berkemungkinan.
Apabila kami buat carian imej pada pemacu keras, kami nampak banyak imej
dan beberapa imej ini berkait terus dengan laman Yahoo! Personalsnya.
Ada beberapa gambar yang kami mahu orang awam tolong kenal pasti
supaya kami boleh bercakap dengan mereka untuk mencari kaitan dengan Joshua,
sama ada mereka pernah bertemu
dan kenapa mereka muncul dalam pemacu kerasnya.
Saya gantung gambar Joshua pada dinding
untuk dilihat semua kakitangan pejabat sebab
kes ini masih belum selesai.
Kita perlu sentiasa diingatkan setiap hari yang kes itu masih ada
supaya ia tak dilupakan.
Ia penting bagi saya.
Kekecewaan dalam kes ini ialah...
Jalan di hadapan panjang dan penuh pancaroba.
Mujurlah, kita dipersiapkan dengan baik
untuk meraikan berakhirnya
bab terakhir dalam jilid pertama hidup kita.
Saya tak pernah bayangkan bahawa 20 tahun akan datang,
kami masih tak tahu apa yang berlaku kepada dia.
Umur Joshua sepatutnya 39 sekarang.
Saya fikir dia mungkin sudah menjadi peguam atau senator.
Dia akan masuk maktab undang-undang elit, mungkin Yale,
kembali ke tempat asalnya dan membuka firma guaman.
Josh dah jadi presiden AS sekarang jika dia tak hilang.
Kalau tak pun, dalam usaha menjadi presiden.
Saya selalu beritahu Josh,
"Apabila kamu dewasa dan berkecimpung dalam kerjaya politik,
ingat,
ibu akan tinggal di Sayap Barat rumah agam
dan kamu akan binakan kabin untuk ayah kamu jauh di utara hutan."
Dia kata, "Saya akan buatkan untuk ibu."
Saya rasa Josh mungkin ada rahsia.
Mungkin rahsia itu buat dia terbunuh. Entahlah.
Saya harap sesiapa yang tahu rahsia ini akan tampil ke hadapan.
Dedahkannya.
Dia anak kami.
Kami nak tahu apa yang berlaku. Kami sayang dia.
Tiada apa yang berubah. Dia anak saya.
Jika anda ada maklumat tentang kehilangan Joshua Guimond,
hubungi Pejabat Syerif Wilayah Stearns di 320-259-3700 atau pergi ke
unsolved.com
SETERUSNYA DALAM UNSOLVED MYSTERIES
Saya ingat ibu saya bermimpi tentang lelaki dan wanita aneh.
Saya boleh nampak bilik kurungan bawah tanah
dan mereka buat perkara yang sadistik dan pelik pada gadis itu.
Saya rasa rohnya cuba berhubung dengan seseorang.
Saya rasa dia nak ditemui.
Bagaimana bot itu pergi sejauh itu? Apa berlaku pada hari itu?
Dia tak dibunuh di atas bot itu. Tiada sebarang bukti biologi di sana.
Ini bukan bunuh diri. Ini pembunuhan.
Seluruh rumah dikosongkan. Mereka sudah tiada.
Tiada apa yang tinggal. Tiada panduan untuk penculikan.
Terjemahan sari kata oleh Aisyah S